Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 96

14. § A fuvarozási szerződés elektronikus fuvarlevéllel is megköthető. Az elektronikus fuvarlevél — az adatok számítógéppel összeállított olyan halmaza, amely az írásos formában készített fuvarlevélnek a „fuvarozási szerződés megkötési” funkcióját betölti. Az adatoknak az elektronikus fuvarlevélbe való bevitele módját a feladási vasút a feladóval egyezteti. Az elektronikus fuvarlevél és pótlapjai szükség szerint kinyomtathatók az SZMGSZ 12.1., 12.2., 12.3. és 12.4. számú mellékeletei szerinti formában és az e Cikk 12. §-ának előírásaival összhangban. Amennyiben a küldeményt gyorsáruként kell továbbítani, az írásos fuvarlevél vörös sávjai helyett az elektronikus fuvarlevél kinyomtatott másolatának jobb felső sarkában „Gyorsáru (Bolősaá ckoroctí )” feliratot kell feltüntetni. Az elektronikus fuvarlevél tartalmában az SZMGSZben előírt esetekben eszközölt módosításokat az eredeti adatok meghagyása mellett kell felvenni.

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes